અમદાવાદનું સરદાર પટેલ આંતરરાષ્ટ્રીય હવાઈમથક સાવ સામાન્ય કક્ષાનું છે. જરૂરી સગવડો અને સ્વચ્છતા પણ સાવ સામાન્ય. દુનિયાનાં ઘણાં સારાં હવાઈમથકો જોયાં પછી લાગે કે આપણે હજી ઘણી લાંબી મજલ કાપવાની છે! હવાઈમથક પર ચેક-ઇન કરવા અને બોર્ડીંગ પાસ લેવા માટે લાઈન લાંબી હતી પણ અમદાવાદથી છેક ટોકયો સુધીનું ચેક-ઇન થઈ ગયું. અમે સિંગાપુર એરલાઇન્સની SQ531 માં સિંગાપુર જવા રવાના થયાં. ફ્લાઈટમાં રાતના જમવાનું આવ્યું પણ અમે આરામ કરવાના મૂડમાં હતાં એટલે જમવામાં રસ ઓછો હતો.